یول پرس یونسکو سیتهسیندن آلدیغی بیلگیلره گؤره، بو اؤرگوتون هر ایل میللتلرین کولتورونون یاییلماسی دوغرولتوسوندا و دونیا میللتلرینین گلهنک، تؤرن، تاریخ و کولتورونون بیر-بیرینه تانیتماسی اوچون توتدوغو تؤرنلر کیمی، بو ایلده اوزون بیر لیسته ۲۰۱۶-جی ایلده توتولاجاق تؤرنلردن سونموشدور۰
بو لیستهده دونیانین آیری-آیری اؤلکهلریله یاناشی ایران، آذربایجان جومهوریتی و تورکیهدنده بیر نئچه مورد گؤزه چارپیر.
آلمانلارین ۲۰۰ ایللیک آذربایجان و قوزئی قافقازا کؤچلرینین آغیرلانماسی، ایراندا محمد ذکریای رازی’نین دوغومونون ۱۱۵۰-جی ایل دؤنومو آغیرلانماسی، ایران، عراق و لبناندا سید مرتضی علمالهدی’نین دوغومونون ۱۰۵۰-جی ایل دؤنومو آغیرلانماسی بو تؤرنلرین اؤرنکلریندندیر.
آیریجا قازاغیستاندا دا علی خان بوکئیخان’ین دوغومونون ۱۵۰-جی ایل دؤنومو، قازاق بیلیم آدامی همده بو اؤلکهنین اسکی باشکندی آلماتی’نین قورولوشونون ۱۰۰۰-جی ایل دؤنومو تؤرنی گئرچکلشهجکدیر.
بو باغلامدا تورکیهده ده بؤیوک تورک تاریخچیسی و یازاری “محمد فؤاد کؤپرولو”نون وفاتینین ۵۰-جی ایل دؤنومونو و آیریجا دونیاجا اونلو تورک شاعیرلریندن اولان خواجه احمد یسوی’نین اؤلومونون ۸۵۰-جی ایل دؤنومونو قازاغیستان، قیرقیزیستان و آذربایجان ایله ایشبیرلیگی ایچینده بیر آنما تؤرنی یاپیلاجاقدیر.
azb_Arab azb_Arab azb_Arab azb_Arab azb_Arab